NaiveNeuron/SloPal huggingface dataset:
Ledecký, Vladimír, poslanec NR SR (2021-05-03):
Rómske komunity a funkčné komunity, ak sme sa tomu za posledný rok venovali málo, tak poprosím, aby sme, aby sme to zintenzívnili. Nepoužívajme Rómov len na politické body, kedy nám to vyhovuje. Chcem vidieť jasné kroky a spoločný postup smerom k súdržnosti a vyriešeniu problémov, ktoré sú hanbou 21. storočia. Najmenej rozvinuté okresy. V minulosti išlo na najmenej rozvinuté okresy 45 mil. euro ročne. Väčšia časť išla, samozrejme, na výjazdové rokovania vlády, ktoré, ktoré asi v tejto pandemickej situácii nie je možné uskutočniť, veľa tých peňazí sa rozdalo, samozrejme, na základe jasných netransparentných pravidiel podľa politických tričiek, ale máme zákon o najmenej rozvinutých okresoch. Dali sme tam jasné pravidlá, jasné bodové hodnotenie, takže je tu priestor na to, aby sme finančne podporili a aby naozaj tých 9 mil., ktoré boli odsúhlasené tento rok v rozpočte, je málo, a keďže máme fungujúci systém delenia peňazí, akceptovali sme všetky pripomienky NKÚ, ktoré, ktoré takisto tento projekt nejakým spôsobom kontrolovalo, tak bolo by dobré sa tomu povenovať. Aktívna politika trhu práce. Ja si uvedomujem, že okresné úrady sa venovali vyplácaniu dávkam COVID, ale COVID nám pomaly končí a naozaj treba zintenzívniť aktívnu politiku trhu práce. Treba si uvedomiť, že peniaze z európskych fondov, z ktorých bola financovaná, sa pomaly míňajú a hlavne na budúci rok, pokiaľ do (ruch v sále), do tejto oblasti nenalejeme peniaze zo štátnych fondov, tak budeme tu mať dlhodobo nezamestnaných a ťažko zamestnateľných ľudí bez toho, aby sme vedeli s týmto problémom pohnúť. Takisto je potreba venovať čas aj možno maličkostiam. Ale prevod pozemkov či prebytočného majetku do majetku samospráv. Samosprávy vedia, že keď majú zastávku a táto zastávka je, je na pozemku nejakého štátneho podniku alebo štátnej inštitúcie, je veľmi ťažké, skoro až nemožné dostať tento majetok do majetku obcí, aby sa tomu ten príslušný primátor alebo starosta začal venovať. Tak toto sú reálne problémy, ktorým sa nám treba venovať. Ďalej potravinové púšte. Máme viac ako 100 obcí, kde nemáme predajňu základných potravín. (Neutíchajúci ruch v sále a zaznievanie gongu.) Ideme rušiť pošty, je rozhodnuté... (Neutíchajúci ruch v sále a prerušenie vystúpenia predsedajúcim.)
Šimkovičová, Martina, ministerka kultúry SR (2024-06-20):
Ďakujem za slovo, pán predsedajúci. Vážené dámy, vážení páni, ďakujem vám za schválenie zákona o STVR. Je len veľká škoda, že niektorí z vás sa nedokázali na zámery zákona pozerať objektívne, bez vlastnej politickej a ideologickej optiky. Inak by ste videli, že za 14 rokov sa nepodarila finančná konsolidácia RTVS, deklarovaná v zákone 532/2010. Stratil sa základný atribút verejnoprávnosti a tým aj objektívnosti najmä spravodajských a publicistických relácií. Niektorí z vás bez objektívneho pohľadu velebili v diskusii súčasného generálneho riaditeľa pána Machaja, pritom je to práve on, ktorý prvýkrát v histórii doviedol hospodárenie RTVS do červených čísel so stratou vyše 2 milióny eur. Prepáčte, ale aj niektoré argumenty, ktoré tu zazneli proti tomuto zneniu zákona o STVR, sú podobné ako vysielanie súčasnej televízie a rozhlasu, teda jednostranné a neobjektívne. Verím, že väčšina zamestnancov a tvorcov nepodľahne mediálnemu tlaku a propagande, ktorá zavádza verejnosť, že prijatím nového zákona prichádza koniec demokracie na Slovensku, že po jeho prijatí hádam v deň letného slnovratu slnko nevyjde, že pán Machaj je základným a jediným garantom a pilierom slobodnej tvorby a nezávislosti a na ňom stojí a padá slobodná tvorba. Sami uznáte, že je to nezmysel a tak to vníma aj väčšina slovenskej verejnosti. Vláda Slovenskej republiky a Ministerstvo kultúry Slovenskej republiky postupujú pri zabezpečení plurality a verejnoprávnosti ústavným spôsobom. Sľúbili sme si to vo volebnom programe aj v programovom vyhlásení vlády. Napriek tomu, že niektorí diskutujúci verbálne postup spochybňujú, znova zopakujem, postupujeme v súlade so všetkými parametrami a záväzkami, ktoré vyplývajú z členstva Slovenskej republiky v Európskej únii. Pripomeňme si ešte raz, čo sa pred Vianocami dialo po voľbách u našich severných susedov. V decembri 2023 nový poľský parlament prijal uznesenie o takzvanom obnovení právneho poriadku nestrannosti a integrity verejnoprávnych médií. Okamžite vymenili všetkých členov dozorných rád, vymenovali nových riaditeľov všetkých verejnoprávnych inštitúcií, prišla polícia a vyviedla niekoľko zamestnancov. Ja si nepamätám ani jeden nesúhlasný prejav slovenských ochrancov demokracie, ľudí, ktorí v súčasnosti vyvolávajú hystériu okolo nového zákona o STVR. Samozrejme, toto nie je a ani nebude naša cesta. Ubezpečujem vás, že všetci tvorcovia, ktorí majú záujem pracovať vo verejnoprávnom priestore a dodržiavať princípy objektívnosti a plurality, budú naozaj slobodne a nezávisle fungovať. Som rada, že je ich dosť takých, ktorí si uvedomujú, že vo verejnoprávnej televízii a rozhlase je podstatné zabezpečiť obsahovú a informačnú pluralitu a objektívnosť. Vážené panie poslankyne a poslanci, ďakujem vám v mene verejnosti za schválenie tohto zákona. Verím, že tento krok vytvorí prvý predpoklad pre pozitívny rozvoj týchto verejnoprávnych inštitúcií.
Laurenčík, Milan, podpredseda NR SR (2020-04-24):
Ďalším rečníkom prihláseným do rozpravy je pán poslanec Rastislav Schlosár, pripraví sa pán poslanec Dušan Jarjabek. Nech sa páči, pán poslanec Schlosár, máte slovo.
Zmajkovičová, Renáta, podpredsedníčka NR SR (2013-01-31):
V rozprave vystúpi teraz pán poslanec Novotný. Nech sa páči, máte slovo.
Grendel, Gábor, podpredseda NR SR (2023-03-15):
Ďakujeme, pán minister. Dávam teraz slovo spravodajcovi, ktorého určil navrhnutý gestorský ústavnoprávny výbor, pánovi poslancovi Alojzovi Baránikovi.
Bugár, Béla, podpredseda NR SR (2016-09-06):
Na faktické poznámky teraz bude reagovať pán poslanec Mihál, nech sa páči.
Kažimír, Peter, minister financií SR (2016-11-22):
Ďakujem veľmi pekne, pán predsedajúci, za slovo. Cieľom tejto novely zákona o poisťovníctve je zavedenie odvodovej povinnosti vo výške 8 % z prijatého poistného pre poisťovne, ktoré vykonávajú činnosť na území Slovenskej republiky v odvetviach neživotného poistenia. Predmetná právna úprava sa nebude týkať odvetvia poistného z povinne zmluvného poistenia zodpovednosti za škodu spôsobenú prevádzkou motorového vozidla, na ktoré sa 8-percentný odvod už uplatňuje a bude fungovať v nezmenenej podobe. Finančné prostriedky novozavedeného odvodu sa navrhujú odvádzať na osobitný príjmový účet daňového úradu pre vybrané daňové subjekty. Tieto prostriedky budú príjmom štátneho rozpočtu. Daňový úrad pre vybrané daňové subjekty bude vykonávať kontrolu a správu tohto odvodu podľa daňového poriadku. Účinnosť tohto zákona sa navrhuje od 1. januára budúceho roku. Na Výbore Národnej rady Slovenskej republiky pre financie a rozpočet bol predložený pozmeňujúci návrh, v ktorom sa ustanovuje, že odvod sa vzťahuje len na poistné zmluvy uzavreté po 31. decembri tohto roku. To znamená len na nové poistné zmluvy v oblasti neživotného poistenia s výnimkou povinného zmluvného poistenia, tak ako som to už v úvode povedal. Zároveň sa navrhlo zníženie frekvencie odvodu prostriedkov na účet daňového úradu zo štyrikrát ročne na dvakrát ročne, a to nasledovne: prvá platba za január až november sa uhradí do konca decembra a druhá platba za december sa uhradí do konca januára nasledujúceho roku. To je návrh, ktorý je ústretový vo vzťahu aj k nedostatočnej dĺžke tzv. legisvakačného obdobia. Ministerstvo financií súhlasí s predloženými pozmeňujúcimi návrhmi, ako aj s pripomienkami odboru legislatívy a aproximácie práva Kancelárie Národnej rady Slovenskej republiky. Ďakujem.
Ďuriš Nicholsonová, Lucia, podpredsedníčka NR SR (2019-05-22):
Pani poslankyňa Červeňáková.
Bugár, Béla, podpredseda NR SR (2011-07-01):
Na faktické poznámky bude reagovať predseda parlamentu pán Sulík. Nech sa páči.
Drábiková, Lucia, poslankyňa NR SR (2021-06-24):
Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. (Ruch v sále.)
K. Sárközy, poslankyňa: (2008-11-25):
Po prvé nepriamo meníte zákon, to robíte nepriamou novelou. A po druhé pred chvíľou ste sa vy vyjadrili, keď pani poslankyňa Radičová predkladala pozmeňujúce návrhy, že tieto mohla spraviť na výbore pre sociálne veci a bývanie. Ako člen výboru bola by som rada, keby ste tieto pozmeňujúce návrhy v budúcnosti najprv predložili na výbor, aby sme sa s tým mohli bližšie zaoberať a hlavne kvôli tomu, že vy ste to hovorili takže, pardon, som sa ozvala, takže keď to platí na jedného, platí to aj na druhého. A pani poslankyňa Radičová bola nútená predkladať tieto pozmeňujúce návrhy, lebo vo výbore to neprešlo, pretože koalícia za to nehlasovala. Myslím si, že koaličný poslanec takéto problémy nemá. Ďakujem pekne.
M. Košútová, poslankyňa: (2008-05-21):
Pán predseda, dajte, prosím, hlasovať o bode č. 12. Odporúčanie gestorského výboru je schváliť.
M. Damborská, poslankyňa: (2008-10-28):
Slovenské názvy v učebniciach pre školy s maďarským vyučovacím jazykom nijako nenarúšajú jazykové zákonitosti maďarčiny, do kontextu maďarského jazyka sa gramaticky korektne začleňujú tak, ako sa doň začleňujú akékoľvek iné názvy. Nejde teda o hybridizáciu maďarčiny. Treba si však položiť otázku, aký je zmysel oživovania predtrianonskej kontinuity oprašovania zatuchnutých maďarizačných spotvorení, poviem len napr., aby všetci maďarskí vlastenci vedeli, ako znejú historické maďarské miestne názvy na Slovensku, vydávajú sa v Maďarsku ich zoznamy, z ktorých taký vlastenec prežívajúci od útleho detstva trianonskú traumu sa dozvie, že Hrabušice sú Káposztafálva, ja to neviem ani vysloviť, prepáčte, že Hrabovčík v stolici Sáros je Gyertyánpatak, Hrabové v stolici Trencsén je Rabó, Hrabovec v stolici Sáros je zas Rabóc... (Vystúpenie prerušené časomierou.)
Bugár, Béla, podpredseda NR SR (2017-03-23):
Nech sa páči, prezentujme sa a hlasujme. (Hlasovanie.) Prítomných 140, za 107, proti 13, 20 sa zdržali hlasovania. Konštatujem, že uznesenie sme schválili. Prosím teraz pána poslanca Kvorku, aby uviedol hlasovanie k vládnemu návrhu zákona, ktorým sa mení a dopĺňa zákon č. 330/1991 Zb. o pozemkových úpravách (tlač 444). (Hlasovanie o vládnom návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a ktorým sa menia a dopĺňajú niektoré zákony , tlač 444.)
Remiášová, Anna, poslankyňa NR SR (2020-11-03):
Ďakujem.
Danko, Andrej, predseda NR SR (2017-02-01):
Poprosím o kľud v rokovacej sále.
Kozelová, Monika, poslankyňa NR SR (2021-11-24):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 28. januára 2022 a v gestorskom výbore do 31. januára 2022. Prosím, dajte o mojom návrhu, vážený pán predseda, hlasovať. Ďakujem.
Kollár, Boris, predseda NR SR (2021-10-19):
Pán minister, prepáčte, nemáte slovo a nemôžte takýmto spôsobom komunikovať v pléne Národnej rady. Ďalej poprosím s faktickou poznámkou pán poslanec Krúpa.
A. Slafkovský, poslanec: (2007-03-28):
Hovoriť o Mexiku a arabskej komunite v rovnakom porovnaní, ako je, keď hovoríme o Srbsku, je absolútnym nezmyslom a nepoznaním medzinárodných súvislostí. Je, bohužiaľ, asi pravda, že kým sa nenarodí niekto podobný ako Maurice Schumann alebo Kondrad Adenauer v Srbsku a Kosove, asi ťažko dosiahneme nejaký pokojný stav na tomto území. Preto bude dlhodobo nevyhnutná prítomnosť medzinárodných síl na tomto území, aby tam bol zachovaný určitý pokoj a status tej krajiny taký, aký je momentálne, kde je umožnená existencia aj srbskému etniku, aj albánskemu etniku. A vrcholom bolo hovorenie o 30 strieborných, o ktorých tu nemusíme hovoriť.
P. Hrušovský, predseda NR SR: (2003-02-27):
Pán poslanec Fico položil ďalšiu otázku pánovi ministrovi spravodlivosti Danielovi Lipšicovi: „Odvolávanie podpredsedu Krajského súdu Banská Bystrica JUDr. Hrabovského je revanšom za vyslovenie právneho názoru, na ktorý má podpredseda Súdnej rady právo. Je to aj pokračovanie ťaženia proti bývalému predsedovi Najvyššieho súdu Slovenskej republiky JUDr. Harabinovi“. Otázka, pán minister: „Akú zodpovednosť voči sebe vyvodíte, ak JUDr. Harabin bude zvolený späť za predsedu Najvyššieho súdu Slovenskej republiky?“ Pán minister, máte slovo.
J. Rydlo, poslanec: (2010-03-10):
Na adresu zmluvy, ktorú chcete pripomínať, poviem iba toto: pacta sunt servanda. A po pätnástich rokoch, keď sa na túto zmluvu pozriete, čo z tejto zmluvy bolo z opačnej strany rešpektované? Nebola dodržaná. Ja nechcem tuná vyrušovať v dvoch minútach, nechcem tuná vymenúvať, čo bolo a čo nebolo, ale poviem len dve veci, prosím vás. Dodržala maďarská strana nejakú zmluvu so Slovenskou republikou od roku 1993? Medzinárodný súdny dvor rozhodol v spore Gabčíkovo. Čo si z toho robí maďarská strana? Čo si robí maďarská strana z toho, že nám tuná pokradli múzejné artefakty za uplynulé desaťročia či storočia, knihy, oltáre? Doteraz sa nič z toho nevrátilo. Slovenská republika sa zmôže len na to, že ideme na nejaké rokovanie s kýmsi. Prosím vás, tuná musí byť slovenská štátna moc a slovenský štát jednoducho si uplatní túto moc. Videli sme to, že keď sa sem rozhodol prísť pán štátny prezident Maďarskej republiky, napriek tomu, že vtedy tu bol nevítaný, tak to pochopil až vtedy, keď slovenská štátna moc zakročila na tom „slávnom“ moste pred niekoľkými mesiacmi. Ja vám chcem... (Vystúpenie prerušené časomerom.)
Žitňanská, Jana, poslankyňa NR SR (2023-06-20):
Ďakujem veľmi pekne, pán predseda. Ctené kolegyne, kolegovia, v rozprave vystúpilo deväť poslancov a poslankýň, ja, pani poslankyňa Laššáková, Čekovský, Remišová, Kučera, Kozelová, Halák, Svrček a pán poslanec Jarjabek, a podaných bolo šesť pozmeňujúcich a doplňujúcich návrhov. V rozprave som požiadala o vyňatie bodov 4 a 5 spoločnej správy na samostatné hlasovanie. Pani poslankyňa Laššáková a Remišová požiadali o vyňatie bodu 2 spoločnej správy na samostatné hlasovanie. Pán predseda, teraz dajte, prosím, hlasovať o pozmeňujúcich a doplňujúcich návrhoch zo spoločnej správy, spoločne o bodoch 1, 3 a 6 s odporúčaním gestorského výboru schváliť.
P. Paška, predseda NR SR: (2009-04-17):
(Hlasovanie.) 133 prítomných, 99 za, 5 proti, 27 sa zdržalo, 2 nehlasovali. Návrh sme postúpili do druhého čítania.
Drobný, Stanislav, poslanec NR SR (2018-02-08):
Ďakujem za slovo. Vážená pani predsedajúca, vážení prítomní, nasledujúca interpelácia je určená ministrovi obrany Slovenskej republiky Petrovi Gajdošovi. Vážený pán minister, v súlade s čl. 80 Ústavy Slovenskej republiky a § 129 rokovacieho poriadku Národnej rady Slovenskej republiky si vám dovoľujem podať nasledovnú interpeláciu. Podľa mediálne zverejnených informácií podpísal prezident Donald Trump rozpočet na rok 2018 k zakúpeniu pozemkov a vybudovaniu zariadení leteckých základní mimo Spojených štátov. Tohtoročný plán výdavkov na tento účel vraj zahŕňa 214 mil. dolárov na výstavbu zariadení na Islande, v Nórsku a vo väčšine krajín východnej Európy vrátane Slovenskej republiky. Na Slovensku by išlo špecificky o investíciu Spojených štátov do modernizácie vojenských letísk Kuchyňa pri Malackách a Sliač pri Zvolene. Podľa predstaviteľa leteckých síl Spojených štátov by všetky tieto investície do infraštruktúry vojenských letísk mali posilniť schopnosť amerických vzdušných síl v Európe a zadržiavať tzv. ruskú agresiu. Napriek mediálnej zásterke možno konštatovať, že ide evidentnú snahu o budovanie a modernizáciu leteckých základní Spojených štátov na území Slovenskej republiky vo výlučnom záujme Spojených štátov vo východnej Európe zamerané proti tzv. ruskej hrozbe. Na základe vyššie uvedených skutočností si vám dovoľujem položiť nasledovné otázky: 1. Akým spôsobom prebehlo schválenie investícií Spojených štátov do vojenských alebo akýchkoľvek iných leteckých zariadení na území Slovenskej republiky? 2. Ktoré kompetentné orgány o týchto investíciách hlasovali, kedy o nich hlasovali a akým spôsobom hlasovanie prebehlo. 3. Ak v predmetných prípadoch ide o investície NATO, požadujem o informáciu, akým spôsobom prebieha financovanie. Ďakujem za pozornosť.
Hrušovský, Pavol, podpredseda NR SR (2010-12-01):
Páni poslanci!
Petráš, Vladislav, poslanec NR SR (2014-09-16):
Pán predseda, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. Dajte, prosím, hlasovať.
Paška, Pavol, predseda NR SR (2013-09-25):
Pán poslanec Bagačka.
F. Devínsky, poslanec: (2004-12-08):
Veľmi dôležitú položku v rozpočte vysokých škôl predstavuje aj suma 300 mil. Sk viazaná zatiaľ vo VPS, ktorá je určená výlučne na úspešné projekty reformy vysokých škôl, teda nie na celoplošné rozdelenie. A je osobitne potešujúce, že sa v návrhu rozpočtu našiel pomerne slušný priestor aj na podporu boja proti drogám a boja proti dopingu. Aj slovenská veda zaznamenala výrazný nárast finančnej podpory. Celkové výdavky na vedu a techniku budú v roku 2005 predstavovať 6,3 mld. Sk, z čoho viac ako 30 % bude v kapitole ministerstva školstva, teda sú určené na podporu vedy a techniky na vysokých školách. Výrazný nárast pocíti agentúra pre vedu a techniku, ktorá bude obhospodarovať 485 mil. Sk pre vedecké projekty predkladané vo voľnej súťaži. Naviac vo VPS je viazaných ďalších 200 mil. Sk pre účely vedy a techniky pre prípad, že by táto snemovňa schválila nový zákon o vede a technike. Nakoniec aj rezort kultúry doznal výrazné pozitívne zmeny, keď sa prostriedky kapitoly navyšujú o takmer 0,5 mld. Sk, čo je takmer 12 % v porovnaní s rokom 2004. Preto ma vôbec neprekvapilo, keď na zasadnutí výboru pre vzdelanie, vedu, šport a mládež, kultúru a médiá reprezentanti vysokých škôl a to menovite predseda rady vysokých škôl ako aj prezident Slovenskej rektorskej konferencie vyjadrili svoju spokojnosť s takto koncipovaným návrhom štátneho rozpočtu. Ak sa teda vrátim k Programovému vyhláseniu vlády, ktoré hovorí, že vláda bude zvyšovať prostriedky na vzdelávanie, aby sa postupne priblížili k priemernej hodnote podielu z HDP v krajinách Európskej únie, ďalej, že vláda bude zvyšovať dotácie do vysokého školstva zo štátneho rozpočtu s cieľom dosiahnuť postupne úroveň zodpovedajúcu krajinám OECD, ako aj to, že vláda bude klásť dôraz na zvýšenie a zefektívnenie rôznych foriem priamej aj nepriamej podpory výskumu a vývoja tak, aby sa aj v tejto oblasti Slovensko priblížilo krajinám Európskej únie, tak potom môžem konštatovať, že vláda svoj program týmto návrhom štátneho rozpočtu zreteľne napĺňa. Iste, vždy je možné povedať, že nie je dosť a v školstve a vede i v kultúre naozaj nikdy nie je dosť. No v rozpočte na rok 2005 je nepochybne podstatne viac ako v roku 2004. Na záver svojho vystúpenia by som povedal jednu poznámku, že keď sme vo výbore pre vzdelanie a vedu prerokúvali návrh štátneho rozpočtu na rok 2005, konštatovali sme, že kapitola ministerstva školstva so svojimi 44, 7 mld. Sk predstavuje druhú najväčšiu kapitolu štátneho rozpočtu a spolu s kapitolou ministerstva kultúry a Slovenskej akadémie vied je to 50 mld. Sk, čo je takmer 11 % celého štátneho rozpočtu. Výbor sa podrobne venoval všetkým týmto kapitolám a nakoniec jednomyseľne odsúhlasil návrh štátneho rozpočtu. Aj to je signálom toho, že nastala širokospektrálna zhoda minimálne v tom, že návrh štátneho rozpočtu výrazne podporuje budúcnosť Slovenskej republiky v oblasti vzdelávania a nepodporiť ho by znamenalo podľa môjho názoru nepodporiť vzdelávanie a vedu na Slovensku. Alebo inak povedané, som presvedčený, že je v záujme našich občanov tento návrh rozpočtu podporiť. Ďakujem vám za pozornosť, ktorú ste mi venovali. Niektorí.
Laššáková, Jana, podpredsedníčka NR SR (2015-06-18):
Prezentujme sa a hlasujeme. (Hlasovanie.) Prítomných 133 poslancov, za návrh 51, proti 6, zdržalo sa 75 poslancov, nehlasoval 1. Konštatujem, že sme neschválili postúpenie návrhu zákona do druhého čítania. Teraz prosím určenú spravodajkyňu z výboru pre sociálne veci poslankyňu Moniku Gibalovú, aby uviedla hlasovanie v prvom čítaní o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov (tlač 1587, bod 27 schváleného programu). Nech sa páči, pani spravodajkyňa, máte slovo.
Jurinová, Erika, podpredsedníčka NR SR (2014-04-02):
Ďakujeme pekne. Ďalším bodom programu je prvé čítanie o návrhu poslanca Daniela Lipšica na vydanie zákona, ktorým sa mení a dopĺňa zákon č. 235/2012 Z. z. o osobitnom odvode z podnikania v regulovaných odvetviach a o zmene a doplnení niektorých zákonov v znení neskorších predpisov a o zmene zákona č. 595/2003 Z. z. o dani z príjmov v znení neskorších predpisov. Návrh zákona je pod tlačou 912, návrh na jeho pridelenie na prerokovanie výborov je v rozhodnutí č. 940. Nech sa páči, pán navrhovateľ, pán poslanec Daniel Lipšic, uveďte svoj návrh. (Rokovanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 235/2012 Z. z. o osobitnom odvode z podnikania v regulovaných odvetviach a o zmene a doplnení niektorých zákonov v znení neskorších predpisov a o zmene zákona č. 595/2003 Z. z. o dani z príjmov v znení neskorších predpisov , tlač 912.)
Bugár, Béla, podpredseda NR SR (2019-06-27):
Končím rozpravu k tomuto bodu programu. Pán guvernér, máte záujem? Nie. Ďakujem pekne. Pán spravodajca? Nie. (Reakcia guvernéra NBS.) Jaj, tak ja som bol rýchlejší ako treba. Nech sa páči, máte slovo.
P. Paška, predseda NR SR: (2010-02-09):
(Hlasovanie.) 140 prítomných, 128 za, 5 proti, 6 sa zdržali, 1 nehlasoval. Tento návrh sme schválili.
M. Dzurinda, predseda vlády SR: (2005-12-08):
Chýbať by malo päť ministrov. Pán minister Kukan, za ktorého bude odpovedať pán minister Liška. Pani ministerka Radičová, odpovie pán vicepremiér Mikloš.  Pán minister Prokopovič, odpovie pán minister Gyurovszky. Chýbať budú aj pán minister László Miklós a pán vicepremiér Csáky, ale otázky nemajú.
Paška, Pavol, predseda NR SR (2013-10-17):
Pekné popoludnie, dámy a páni, budeme hlasovať o prerokovaných bodoch. Pán poslanec Petráš.
Sulík, Richard, predseda NR SR (2011-09-08):
Prosím, hlasujte teraz. (Hlasovanie.) Prítomných 146 poslancov, hlasovalo 79 za, 1 proti, 65 sa zdržalo, 1 nehlasoval. Národná rada pridelila návrh tohto zákona výborom, určila gestorský výbor a príslušné lehoty. Poprosím poslanca Igora Sidora, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie, tlač 450. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 450.)
Medvecký, Andrej, poslanec NR SR (2021-11-11):
Ďakujem za slovo. Martin, na tvoje vystúpenie jednoducho nemôže nikto povedať ani nič zlé. No, doplnil by som ťa o niektoré veci, že všetky tieto zákony aj nariadenia sú len na šírenie strachu a teroru nezaočkovaných ľudí. To, inak sa to ani nazvať nedá. Poviem jeden príklad školy v Turčianskych Tepliciach. Pani riaditeľka, zaočkovaná, dostala koronu, a keď volala, že či musí ísť do karantény, povedali jej – nie. Zaočkovaní ľudia, pozitívni môžu normálne chodiť do spoločnosti, šíriť nejaké ochorenie. Jednoducho keď je raz niekto chorý, tak má byť doma, či má chrípku, či má niečo iné, jednoducho má ostať doma, a nie šíriť nejaký, nejakú chorobu medzi ostatných ľudí. Len podotknem k tomu, že jej otec bol zaočkovaný aj treťou dávkou a do dvoch dní na to zomrel. Tak jednoducho toto všetko, šírenie tohto strachu je len teror na neočkovaných ľudí, aby sa čo najviac ľudí dalo zaočkovať. Vám nejde vôbec o žiadne zdravie. Vám ide len o to, aby ste čo najviac ľudí zaočkovali, a chorých vôbec neliečite. O nič iné nejde. Ďakujem za slovo.
Šeliga, Juraj, podpredseda NR SR (2021-02-25):
Ďakujem pekne, pani poslankyňa. Pán poslanec Suja, nech sa páči.
B. Bugár, podpredseda NR SR: (2006-03-16):
Vyhlasujem prestávku do 14.00 hodiny. O 14.00 hodine začneme s odpoveďami na interpelácie a s interpeláciami a potom ešte s bodmi, ktoré sme neprerokovali. Takže vám prajem dobrú chuť. (Prerušenie rokovania o 12.25 hodine.) (Pokračovanie rokovania o 14.00 hodine.)
Paška, Pavol, predseda NR SR (2014-03-28):
Pani poslankyňa Vášáryová tu nie je. Pán poslanec Kaník, chcete? Faktická.
Mizík, Stanislav, poslanec NR SR (2021-12-07):
Ďakujem za slovo. Pán Šutaj Eštok, vrátim sa k jednej veci, ktorú ste pripomenuli. Upozorňujem, že nebudem hrešiť, ja budem len citovať. Niekedy dávno v roku 2006 bolo ohromné pozdvihnutie vraj pre vulgárne nadávky Mečiara, ktorý povedal: „gágaji, prďúsi, táraji“. Tak teda túto dobu, si myslím, že Mečiar bol veľký džentlmen a slušák. Tentoraz máme prelomový rok v nadávkach, rok 2021, „hovná“, „bastardi“, „sračky“, „dezoláti“ a ďalšie honosné tituly (reakcia predsedajúceho: „Ale, pán poslanec.“ ) zaviedla táto vláda. Citujem!! Toto je už dno, samozrejme, prerazené a to je zlé, pretože loď je tesne nad Mariánskou priekopou, čo je hĺbka cca 11-tisíc metrov. Na kapitánskom mostíku stojí nevyštudovaná kapitánka bez praxe Čaputová a pri nej prvý dôstojník Heger. Ten Heger nie a nie navrhnúť Čaputovej, aby odvolala narušeného lodníka Matoviča, ktorý nezapcháva dieru v lodi, ale vymýšľa slová, akými bude nadávať posádke. Ďakujem.
Bugár, Béla, podpredseda NR SR (2019-05-15):
Prezentujme sa a hlasujme. (Hlasovanie.) Prítomných 126, za 51, proti 21, zdržalo sa 53 poslancov, 1 nehlasoval. Návrh nebol schválený. Nech sa páči.
Nicholsonová, Lucia, podpredsedníčka NR SR (2016-05-24):
Ďakujem, pán poslanec. Prosím, prezentujme sa a hlasujme. (Hlasovanie.) Prítomných poslancov v sále 132, za návrh 42, proti 18, zdržalo sa 70, nehlasovali 2. Konštatujem, že Národná rada sa uzniesla, že nebude pokračovať v rokovaní ani o tomto návrhu zákona. Týmto sme vyčerpali body pre dnešné hlasovanie. Budeme pokračovať. Ospravedlňujem sa za zdržanie. Ďalším bodom programu našej schôdze je prvé čítanie o návrhu poslancov Národnej rady Slovenskej republiky Jany Kiššovej, Eugena Jurzycu, Jozefa Rajtára a Igora Matoviča na vydanie zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov . Návrh zákona má parlamentnú tlač 85. Návrh na jeho pridelenie na prerokovanie výborom je v rozhodnutí č. 84. Dávam slovo pani poslankyni Jane Kiššovej, aby návrh zákona uviedla. Nech sa páči.
Šeliga, Juraj, podpredseda NR SR (2020-12-08):
V zmysle, v zmysle § 68 ods. 4 predseda Národnej rady môže vyžiadať od navrhovateľa zákona jeho návrh, ak ide o vykonávací predpis, a povinnosť vyžiadať vykonávací predpis je, ak vykonávací predpis nadobúda účinnosť v rovnaký deň ako ústava. Vykonávacie predpisy k ústave sú zákony, takže tie sú dodané a rovnako nemôže sa toto vykladať tak, že ak niektoré veci ústavodarca necháva na úpravu zákonodarcovi, že musí to byť hneď, keď sa novelizuje ústava. Takže nie je porušený nejakým spôsobom rokovací poriadok.
P. Paška, predseda NR SR: (2009-06-30):
(Hlasovanie.) 133 prítomných, 20 za, 70 proti, 43 sa zdržalo. Návrh sme neschválili.
Lehotský, Tomáš, poslanec NR SR (2022-06-16):
Ďakujem veľmi pekne. Rado, spomenul si teda Ronalda Reagana, amerického prezidenta, nie vo všetkom sa, samozrejme, je dobre inšpirovať Amerikou, ale v tomto prípade to, si myslím, platí a vystihol si ho veľmi správne. To prostredie v Amerike nie je z pohľadu podnikateľského, samozrejme, úplne jednoduché, častokrát sa zaznáva, ale čo sa musí nechať Američanom, je naozaj to, že nechávajú neskutočne voľný priestor pre vznik a zánik firiem jednotlivých podnikateľov. A ako môžme vidieť potom počas rôznych kríz, tá americká ekonomika sa dokáže veľmi rýchlo spamätať práve kvôli tomu, že tá kreatívna deštrukcia vytvára príležitosť na jednak vytváranie tých pracovných miest a jednak na selekciu tých firiem a tých podnikateľov, ktorí sú dostatočne silní na to, aby vydržali a vytrvali. Druhá vec, ktorú chcem povedať ešte v tejto súvislosti, je teda, že zároveň vytvára tým nápadom, ktoré podnikatelia majú, veľmi dobrú živnú pôdu na to, aby dokázali skúsiť tie svoje podnikateľské nápady pretaviť do jednotlivých biznisov. Samozrejme, že nie všetky vyjdú, ale o tom je presne tá možnosť, tá štatistická možnosť tie svoje nápady otestovať čo najjednoduchšie, samozrejme, že keď tých možností je viac, tak viac tých možností sa aj ujme. Ďakujem veľmi pekne.
P. Paška, predseda NR SR: (2007-11-27):
(Hlasovanie.) 136 prítomných, 62 za, 50 proti, 21 sa zdržalo, 3 nehlasovali. Tento návrh sme neprijali.
Pellegrini, Peter, predseda NR SR (2015-09-29):
Ďakujem pekne. Budeme pokračovať v rokovaní. Predmetom grémia nie sú žiadne výsledky z rokovania grémia. Na budúce poprosím, keď tri poslanecké kluby zvolajú grémium, keby sa zástupcovia aspoň týchto troch poslaneckých klubov aj grémia zúčastnili, dobre? Totiž prišli tam len zástupcovia dvoch poslaneckých klubov, tak keď si ho traja zvolajú, nech si naň traja aj prídu, pretože nás všetkých inak oberajú o čas. Budeme pokračovať v rokovaní o vládnom návrhu zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov (tlač 1724). Pán minister, máte slovo, nech sa páči.
Pčolinský, Peter, podpredseda NR SR (2023-03-21):
Ďakujem pekne. Chcem vás len, páni poslanci, upozorniť, že je dohoda z poslaneckého grémia, že hlasovania o prvých čítaniach sú vždy na najbližší termín hlasovania, čiže o jedenástej a o sedemnástej. To sa netýka dnešného dňa, ale minulý týždeň bolo prvé čítanie a poslanci si, tak sa rozhodli, teda spravodajca, že hlasovanie bude až o niekoľko dní. Čiže dohoda je, prvé čítania idú vždy na najbližší blok hlasovaní. A teraz bude nasledovať prvé čítanie o návrhu poslancov Tomáša Lehotského, Jarmily Halgašovej, Vladimíry Marcinkovej, Branislava Gröhlinga a Mariána Viskupiča na vydanie zákona, ktorým sa dopĺňa zákon č. 396/2012 Z. z. o Fonde na podporu vzdelávania v znení neskorších predpisov. Návrh zákona má tlač 1456, návrh na jeho pridelenie na prerokovanie výborom je v rozhodnutí č. 1526. Dávam slovo poslancovi Tomášovi Lehotskému, aby návrh zákona odôvodnil. (Rokovanie o návrhu poslancov Národnej rady Slovenskej republiky Tomáša Lehotského, Jarmily Halgašovej, Vladimíry Marcinkovej, Branislava Gröhlinga a Mariána Viskupiča na vydanie zákona, ktorým sa dopĺňa zákon č. 396/2012 Z. z. o Fonde na podporu vzdelávania v znení neskorších predpisov , tlač 1456.)
Kondrót, Maroš, poslanec NR SR (2017-02-01):
Pán predseda, dajte, prosím, hlasovať o zákone ako celku s odporúčaním gestorského výboru schváliť. Pardon, ešte sme mali otvoriť rozpravu.
Nemky, Martin, poslanec NR SR (2016-12-06):
Keďže sme neschválili doplňujúci návrh pani poslankyne Zimenovej, na základe požiadavky pána poslanca Budaja nebudeme hlasovať o jeho doplňujúcom návrhu. Pán predsedajúci, na záver dajte, prosím, hlasovať o návrhu uznesenia, ktorým Národná rada schvaľuje návrh deklarácie v znení schváleného pozmeňujúceho návrhu.
Vons, Peter, poslanec NR SR (2021-09-21):
Ďakujem za slovo. Vážený pán predsedajúci a pán predseda, v rozprave vystúpil jeden poslanec, bol podaný jeden pozmeňujúci a doplňujúci návrh. Pán predsedajúci, dajte najskôr, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o tomto pozmeňujúcom a doplňujúcom návrhu, ktorý odznel dnes v rozprave. Dajte, prosím, o tom hlasovať.
B. Bugár, podpredseda NR SR: (2005-12-07):
A. Blajsko, poslanec: Ďakujem pekne.
B. Bugár, podpredseda NR SR: (2004-03-11):
(Hlasovanie.) Prítomných 133, za 74, proti 1, zdržalo sa 55 poslancov, nehlasovali 3. Konštatujem, že bod 7 sme schválili. J. Miklušičák, poslanec: V rozprave vystúpil 1 poslanec, pán poslanec Šulaj, ktorý dal 3 pozmeňujúce návrhy. V svojom stanovisku minister predkladateľ návrhu zákona sa vyjadril, že tieto návrhy sú nad rámec predloženého návrhu zákona.
Danko, Andrej, predseda NR SR (2018-11-28):
Pani poslankyňa Cséfalvayová.
Blaha, Ľuboš, podpredseda NR SR (2024-04-23):
Na vaše vystúpenie, pán poslanec, evidujem jednu faktickú poznámku. Pán poslanec Roman Michelko, nech sa páči.
Viskupič, Marián, poslanec NR SR (2019-12-03):
Pán podpredseda, ďakujem za slovo. Zápisnica o výsledku tajného hlasovania o návrhu na voľbu kandidáta na člena Regulačnej rady, ktoré sa konalo 3. decembra 2019 – opakovaná voľba. Na tajné hlasovanie o návrhu na voľbu kandidáta za člena Regulačnej rady bolo v opakovanej voľbe vydaných a poslanci si osobne prevzali 91 hlasovacích lístkov, teda na voľbe bolo prítomných 91 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidáta na člena Regulačnej rady v opakovanej voľbe všetci poslanci odovzdali hlasovacie lístky. Z 91 odovzdaných hlasovacích lístkov bolo 9 neplatných a 82 platných. Podľa platných hlasovacích lístkov overovatelia zistili, že – za kandidáta číslo 1 Františka Janíčka hlasovalo: za 6 poslancov, proti 45 poslancov a zdržalo sa hlasovania 31 poslancov, – za kandidáta číslo 2 Františka Pecha hlasovalo: za 53 poslancov, proti 14 a zdržalo sa hlasovania 15 poslancov. Na voľbu kandidáta na člena Regulačnej rady je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní v opakovanej voľbe bol za kandidáta na člena Regulačnej rady zvolený pán František Pecho. Overovatelia poverujú svojho člena Mariána Viskupiča oznámiť výsledok hlasovania Národnej rade Slovenskej republiky. Ďakujem.
Blaha, Ľuboš, podpredseda NR SR (2023-12-18):
Nerozumiem. (Reakcia z pléna.) Áno, to nevadí, to je pri vás bežné. Pani poslankyňa Mária Kolíková, nech sa páči.
Laššáková, Jana, podpredsedníčka NR SR (2014-11-08):
Pán poslanec Hlina, nech sa páči.
Laššáková, Jana, podpredsedníčka NR SR (2013-09-25):
Pán poslanec Viskupič, nech sa páči.
Glváč, Martin, podpredseda NR SR (2018-05-10):
Prosím, prezentujme sa a hlasujme. (Hlasovanie.) Prítomných 142, za 132, proti 0, zdržalo sa 8, nehlasovali 2. Konštatujem, že Národná rada sa uzniesla, že tento návrh zákona prerokuje v druhom čítaní.
Pčolinský, Peter, podpredseda NR SR (2022-12-06):
Nezvyčajne rýchly, pán poslanec. S ďalšou faktickou pán poslanec Galek.
B. Bugár, podpredseda NR SR: (2004-05-14):
Sme v treťom čítaní . Otváram rozpravu v rámci tretieho čítania. Pýtam sa, či sa hlási niekto do rozpravy v tomto čítaní. Konštatujem, že nikto. Vyhlasujem rozpravu za skončenú. Nech sa páči, hlasovanie.
Ľ. Kaník, minister práce, sociálnych vecí a rodiny SR: (2004-12-01):
V čl. II sa navrhujú zmeny a doplnenia, ktorými sa v zákone o starobnom dôchodkovom sporení najmä upravuje register zmlúv o starobnom dôchodkovom sporení vedený Sociálnom poisťovňou, ustanovuje možnosť prestupu sporiteľa z jednej dôchodkovej správcovskej spoločnosti do inej dôchodkovej správcovskej spoločnosti v súvislosti s vypustením poplatku za prestup sporiteľa, navrhuje definícia primeranosti vlastných zdrojov dôchodkovej správcovskej spoločnosti, spresňuje definícia aktív, ktoré môžu dôchodkové správcovské spoločnosti nadobúdať do majetku v dôchodkových fondoch, upravujú obchody s finančnými derivátmi z dôvodu zvýšenia ochrany majetku sporiteľa, odstraňujú niektoré legislatívnotechnické nedostatky. Zmeny a doplnenia v čl. I nemajú dopad na štátny rozpočet, pretože vyčíslené výdavky na valorizáciu sociálnych dôchodkov budú zabezpečené v rámci navrhovaného objemu finančných prostriedkov účelovo určených na nesystémové dávky sociálneho poistenia, zmeny a doplnenia v čl. II nemajú dopad na štátny rozpočet ani na rozpočty obcí a vyšších územných celkov. Ďakujem za pozornosť. To je všetko.
Hrnčiar, Andrej, podpredseda NR SR (2018-03-14):
Ďakujem. V tejto chvíli mal podľa papierov, čo tu mám, byť prerokovaný návrh zákona, ktorý má predkladať pani poslankyňa Remišová. Bolo to mimo programu, protestujú nejakí poslanci a ktorí teraz boli za mnou, že teda to neschválilo plénum. Pýtam sa, či je všeobecný súhlas, aby pani poslankyňa Remišová mohla tento zákon teraz. Tak nie je všeobecný súhlas. Pani poslankyňa, asi pôjdete posledná tým pádom. Takže ďalším bodom programu je prvé čítanie o návrhu poslancov Milana Krajniaka... Jaj, pardon, už som, pardon. Takže končím možnosť nahlásiť sa s faktickými poznámkami. Nech sa páči, pani poslankyňa Remišová. Pani poslankyni ten mikrofón svieti, ale ju nepočuť, tak neviem. Pani poslankyňa, skúste sa prihlásiť o faktickú z vedľajšieho a zapnú vám mikrofón. Nech sa páči.
Viskupič, Jozef, poslanec NR SR (2014-11-09):
Na začiatku toho vystúpenia si spomínal takú nádej. Pri konci si ju dosť odhodil tak bokom. A mne napadla jedna vec, to som si tak značil počas vývoja tej schôdze, že premiér krajiny tu vyťahuje, ako sa kradlo. My hovoríme, ako sa kradne. A keďže máme skúsenosť aj z jeho prvej vlády, tak tiež je to o tom, ako sa kradlo. Ak by sme mali dať na to celé nejakú kocku alebo nejaký obal, tak v tej verejnosti nie je celkom dobrý signál. A nedávno sme navštívili, keďže tieto dobové veci nejakým spôsob zrkadlí a odráža aj umelecký svet, sme videli také predstavenie Karpatský thriller. Možno ho viacero ľudí už videlo. No a tam je presne tá lajna, ktorá sa ťahá celou touto schôdzou, zachytená ako keby do detailu. Tam sú tie sofistikované metódy. Tam je dokonca presne zobrazený aj ten rezortný moment, o ktorom sa bavíme na celej schôdzi, ako sa dokážu tí ľudia, ktorí to celé zosnujú, brániť. A mne tak napadá tá otázka, s tým obrazom, pretože toto zostáva napriek tomu, čo v roku 1989 vzbudzovalo nádeje, čo budeme robiť. No a myslím si, že aj na konci by mala tá nádej zvíťaziť, a preto tá výzva, a ja sa k nej pripájam, by mala padnúť na úrodnú pôdu, pretože toto nedá ani opozícia. A dokonca si nemyslím, že akokoľvek silná je, že to... (Prerušenie vystúpenia časomerom.)
Heger, Eduard, podpredseda vlády a minister financií SR (2020-11-05):
Ja len kratučko. Chcem sa poďakovať aj za podporu opozície k tomuto návrhu zákona. Samozrejme, je dôležitý. A čo sa týka aj vlastne tých zelených daní, ako ich tak zjednodušene nazývame, samozrejme, toto máme aj v pláne ako vláda počas celého volebného obdobia a budeme, samozrejme, toto aplikovať aj v tomto zákone. Ale tak ako vysvetlil aj kolega Viskupič, už aj týmto krokom vlastne zvýhodnenia tých nových vozidiel vlastne napĺňame aj tento cieľ, ale chceme v ňom ísť, samozrejme, ďalej. Ja by som tiež chcel len doplniť kolegu Viskupiča na margo kolegu Kamenického, že aj tuto by bolo možno dobré z vašej strany taká tá korektná diskusia, keď hovoríte o tom, že ste to nestihli, tento zákon vlastne doniesť do parlamentu, tak to, myslím si, že z vašej strany nie je korektné. Pretože naozaj do parlamentu ste stihli týždeň pred koncom volebného obdobia priniesť zákon o trinástych dôchodkoch, takisto ste mohli priniesť, pretože tento bol vyrokovaný, myslím, že už koncom januára. Takže bolo dostatok času na to, aby ste ho, aby ste ho doniesli do parlamentu, ale ste to nespravili. No nevadí, však my sme to spravili. Tým sme chceli ctiť si aj tú dohodu, my sme ju ešte dopracovali a vlastne sme ju sprecizovali, ale teraz tu nejde o to, kto čo urobil, ide o to, že pomôžeme vlastne autodopravcom, to je asi to najdôležitejšie. Takže veľká vďaka. Som rád, že to má podporu tohto pléna.
T. Cabaj, podpredseda NR SR: (2010-04-27):
Nech sa páči, pán poslanec, máte slovo.
Krátky, Rastislav, poslanec NR SR (2023-11-16):
Ďakujem. Skúsim ešte využiť tie dve minúty a povedať a upozorniť na niektoré zásadné veci. Škoda, že som sa nemohol, nestihol prihlásiť do písomnej, ale tak budem sa učiť rýchlejšie hovoriť a adresovať to, čo chcem hovoriť. Vidím ešte problém v tomto programovom vyhlásení vlády aj v tom, že vláda chce aj prerozdeliť to, čo, ten výťažok z hazardu, prerozdeliť medzi municipality presne opačne ako si myslím, že je správne. Hazard treba vytesniť z miest, treba dať preč, netreba mestá podporovať v tom, aby tam ten hazard chceli a mali z neho financie. A keď už sa niečo z hazardu vyberie, tak by to mohlo ísť na napríklad problémy, ktoré budeme musieť riešiť s duševným zdravím, ktoré absentuje v tomto programovom vyhlásení vlády, čo je škoda. Pretože to je novodobý trend, problémový trend, s ktorým budeme musieť jednať. Tiež chcem upozorniť na to, že pán Taraba sa nechal počuť, že bude kanalizácie a vodovody stavať. Tak treba povedať, že máme koncepciu schválenú medzi rokmi 2021 až 2007 a výstavbu týchto, týchto stavieb. Budem rád, keď sa toho bude držať. Keď to nebude fungovať, ako to fungovalo v minulosti, že kde bola politická návšteva, tam bola potom pridelená stavba alebo realizovaný nejaký projekt. V tomto vidím jedno veľké riziko, tú koncepciu potom treba predstaviť predtým, ako sa peniaze budú rozdeľovať na tieto projekty. A jedna pikoška zo životného prostredia, a teda z tohto výboru. Keďže sme mali výbor k programovému vyhláseniu, tak pán predsedajúci tam nechal 50 minút rozprávať ministrov, 10 minút nechal na otázky. Ale tá pikoška je to, keď mal minister pôdohospodárstva povedať, že konečne po 30 rokoch bude tento rezort mať prioritu. Tak sa pýtam, že či si uvedomuje, kto ten rezort už iks rokov, viac ako dekádu mal predtým. Ďakujem.
P. Paška, predseda NR SR: (2008-07-02):
(Hlasovanie.) 141 prítomných, 84 za, 57 sa zdržalo. Bod 9 sme schválili.
Bugár, Béla, podpredseda NR SR (2019-06-20):
Ďakujem, pán spravodajca. Otváram všeobecnú rozpravu a pýtam sa, či sa hlási niekto ústne, nakoľko nemám žiadnu písomnú prihlášku. Ako jediná pani poslankyňa Gaborčáková. Končím možnosť sa prihlásiť. A nech sa páči, môžte vystúpiť v rozprave.
Grendel, Gábor, podpredseda NR SR (2022-05-03):
Pán poslanec Eduard Kočiš.
Tomáš, Erik, poslanec NR SR (2019-09-17):
Hlasovali sme o všetkých pozmeňujúcich návrhoch. Pán predsedajúci, podľa rokovacieho poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Kažimír, Peter, podpredseda vlády a minister financií SR (2015-11-20):
Ďakujem veľmi pekne, pán predseda, za slovo. Dovoľte mi, aby som v zmysle § 35 ods. 6 rokovacieho poriadku Národnej rady ako člen vlády Slovenskej republiky vystúpil a tým opätovne otvoril rozpravu k vládnemu návrhu zákona, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a o zmene a doplnení niektorých zákonov, tlač 1728. Robím to na základe aj medializovaného vyhlásenia pána generálneho prokurátora. Ďakujem.
Žiga, Peter, podpredseda NR SR (2023-11-16):
Pán minister, musím vás prerušiť, pretože uplynul päťminútový limit, ktorý máte na svoju odpoveď. Pán poslanec Dostál avizoval doplňujúcu otázku, nech sa páči.
Dostál, Ondrej, poslanec NR SR (2017-05-19):
Ďakujem kolegom za reakcie. Myslím, že v tom zásadnom sa asi zhodneme. Ani ja nie som priaznivcom nejakého legislatívneho aktivizmu a predstavy, že ak je nejaký problém, tak hneď treba novelizovať. A keď niečo napíšeme na papier, či už do zákona, alebo do všeobecne záväzného nariadenia obce, alebo do vyhlášky ministerstva, tak ten problém vyriešime. A ja rovnako súhlasím s tým, že sú niektoré problémy, ktoré je potrebné ošetriť aj nejakou legislatívnou iniciatívou, a miesto toho, aby sme fungujúce inštitúcie búrali alebo nahrádzali novými, lepšie riešenie je zlepšovať inštitúcie a upchávať diery, riešiť, riešiť problémy alebo vytvárať podmienky pre riešenie problémov. Tá moja pochybnosť, ktorú som sa snažil vysloviť aj v rozprave, sa ale týka toho, že či toto je to správne upchávanie dier a či to tie diery naozaj upchá. Ja som, ospravedlňujem sa, ja som nepovedal, že je čudné, aby rada školy mala mať možnosť riešiť podnety a sťažnosti. Ak som to tak povedal, tak som to tak nemyslel. Chcel som len poukázať na to, že už aj dnes prinajmenšom v niektorých radách škôl sa tak deje, a pripustil som, že určite existujú iné regióny alebo iné školy, kde to tak možno nie je. Ale toto je dobrý príklad, aby sme si povedali, že ak to bude napísané v zákone, no tak rada školy, ktorá nebude ochotná to robiť, nebude mať tú vôľu, tak to naďalej nebude robiť, naďalej nepustí toho učiteľa na svoje rokovanie. Formálne síce prerokuje nejaký jeho písomný podnet, ale takisto ho odmietne alebo ho vybaví veľmi ledabolo a nič nezabráni tomu šéfovi rady školy, keď sa bude, keď bude chcieť šikanovať alebo dávať trestné oznámenie, aby to robil.
Blanár, Juraj, podpredseda NR SR (2021-10-20):
Vyhlasujem všeobecnú rozpravu za uzavretú. Pýtam sa pána navrhovateľa, či má záujem o záverečné slovo. Nie. Pani spravodajkyňa? Nie. Ďakujem obom. Prerušujem rokovanie o tomto bode programu. (Reakcia z pléna.) Môžete, samozrejme. Nemáme to v druhom čítaní. Je to zatiaľ v prvom čítaní. Ale ohláste, nech sa páči.
Šeliga, Juraj, podpredseda NR SR (2021-05-03):
Ďakujem. Pani poslankyňa, chcete reagovať? Nech sa páči.
Bugár Béla, podpredseda NR SR (2016-10-11):
Takže nech sa páči, prezentujme sa a hlasujme o tomto návrhu. (Hlasovanie.) Prítomných 140, za 77, zdržalo sa 63 poslancov. Konštatujem, že tieto body boli schválené.
Laššáková, Ľubica, poslankyňa NR SR (2021-06-30):
Ďakujem pekne za slovo, pán predseda. Richard, správne si prečítal názory obyčajných, bežných ľudí, zo všetkých na mňa sršala téma absolútnej nekultúrnosti, ktorú Igor Matovič prejavil ako premiér tejto krajiny a prejavil ju aj ako minister. Jeho nekultúrny štýl politiky ťahal vlastne celú politickú scénu na samé dno, no a sme svedkami toho, ako už tu bolo spomínané, ako si fotil ponožky, ukazoval hrnce, dnes sme boli svedkami toho, ako tykal poslancovi Národnej rady, ktorý by mu napríklad v živote určite nepodal ruku. A keď sa dvaja slušní ľudia stretnú a chcú si potykať, tak si tú ruku podajú. Takže absolútna nekultúrnosť tohto človeka sa stala jeho základnou politickou výbavou. No a chcem povedať len tri také momenty, ktoré som si všimla vlastne za jeden a pol roka, takmer jeden a pol roka. Absolútna ignorácia slovenskej kultúry, preto som sa ani veľmi nečudovala, keď sa kultúra nachádzala na samom chvoste programových priorít tejto vlády, no a toto sa vlastne s ňou nesie počas celého pôsobenia. Treba povedať, že Igor Matovič sa slovenskej kultúre obrátil absolútne chrbtom a nikdy reálne nepodporil napríklad ani svoju vlastnú ministerku, zlyhal ako predseda vlády pri pláne obnovy, pokiaľ ide o kultúru, no a tá nekultúrna politika a jej negatívny dopad na verejnú mienku sú absolútne evidentné z každého jeho vystúpenia. Ďakujem.